་ནི་མཚན་སུམ་ཅུ་རྩ་གཉིས། རང་བཞིན་བརྒྱད་
ཅུའི་རྣམ་རྟོག་དང་ཐིག་ལེ་ཡི་གེའི་གཟུགས་སུ་གསལ་བྱེད་ཡི་གེ་བཞི་བཅུ་ཉིས་འགྱུར་དུ་གནས་པ་ནི་དཔེ་བྱད་བརྒྱད་ཅུ། རླུང་དང་ཐིག་ལེའི་ཁ་དོག་ནི་འོད་དང་འོད་ཟེར་གྱི་ཚོགས། རླུང་བཅུ་ནི་དབང་བཅུ་དང་སྟོབས་བཅུ། རྩ་
འཁོར་དང་རྩ་ཕྲན་གྱི་ཚོགས་མང་དུ་གནས་པ་ནི་སྐུའི་གསང་བ་བསམ་གྱིས་མི་ཁྱབ་པ། གཡོ་བ་རླུང་དང་རྩ་རྣམས་ཡི་གེའི་ཚུལ་དུ་གནས་པ་ནི་གསུང་གི་གསང་བ་བསམ་གྱིས་མི་ཁྱབ་པ།_ཐིག་ལེ་དཀར་དམར་དང་འགྱུ་བ་རྣམ་
རྟོག་གི་བྱེ་བྲག་ཐམས་ཅང་ཐུགས་ཀྱི་གསང་བ་བསམ་གྱིས་མི་ཁྱབ་པ། ཨྃ་ལ་སོགས་པའི་ཡི་གེ་ནི་ཁམས་གསུམ་གྱི་བདག་པོ། ལུས་སྟོད་སྨད་བར་གསུམ་ན་གནས་པ་ནི་ས་གསུམ་གྱི་མགོན་པོ། རྩ་ཕྲན་བསམ་གྱིས་མི་ཁྱབ་པ་
ཀྱེ་རྡོར་ཆོས་སྐོར་

རྒྱ་ བཅུ་ཐམ་པ་
আ
།ནི་ཇི་སྙེད་པ་མཁྱེན་པ། དབུ་མ་ནི་ཇི་ལྟ་བ་མཁྱེན་པ། ལུས་ངག་ཡིད་གསུམ་གྱི་གཤིས་ཅི་ཡང་མ་ཡིན་པའི་ངོ་བོ་ནི་རང་རིག་རང་གསལ་ཇི་ལྟ་བ་མཁྱེན་པ། གདངས་ཅིར་ཡང་མ་འགག་པར་སྣ་
ཚོགས་སུ་འཆར་བ་ནི་གཞན་རིག་ཇི་སྙེད་མཁྱེན་པ། མ་རིག་པ་དང་འཁྲུལ་བ་ལས་དང་ཉོན་མོངས་པ་ཐམས་ཅད་གཤིས་མ་གྲུབ་པ་ནི་སྤངས་པ་ཕུན་ཚོགས། ངོ་བོ་དེ་ཐམས་ཅད་ཀྱི་གཤིས་ཡེ་ཤེས་སུ་འདུག་པ་ནི་རྟོགས་པ་ཕུན་
ཚོགས། རྩ་འཁོར་ལོ་ལྔ་འབྱུང་བ་ལྔ། ཁམས་བདུད་རྩི་ལྔ། སེམས་ཉོན་མོངས་པ་ལྔ། རྒྱལ་བ་རིགས་ལྔ། ལུས་མཛད་པ་མཐར་འདོན་གྱི་སངས་རྒྱས་མཆོག་གི་སྤྲུལ་པ། རིགས་དྲུག་གི་ས་བོན་ཐུབ་པ་དྲུག དེ་ལ་བརྟེན་
པའི་རླུང་དང་རྣམ་རྟོག་སྐྱེ་བའི་སྤྲུལ་པ་ཡི་གེ་དང༌། རླུང་རིགས་དྲུག་སོ་སོའི་སྐད་དུ་ཆོས་སྟོན་པ། དེ་ལ་སོགས་ཏེ་སངས་རྒྱས་ཀྱི་ཡོན་ཏན་ཐམས་ཅད་ཕུན་སུམ་ཚོགས་པཽའི་བདག་ཉིད་དུ་གནས་སོ། །དེ་ལྟར་གནས་ཚུལ་ཡང་བྷ་
གའི་ཡི་གེ་བཅུ་བཞི་སྟེ། ངེས་དོན་ནང་གི་ཧེ་རུ་ཀར་ཤེས་པར་བྱས་ཏེ། བདེ་མཆོག་རྩ་བའི་རྒྱུད་ལས། དཔལ་ལྡན་ཁྲག་འཐུང་རྒྱལ་པོ་ཆེ། །འདོད་པ་ཀུན་གྱི་དབང་ཕྱུག་གཙོ། །ཀུན་ཏུ་ཕྱག་དང་ཞབས་ལྡན་ཞིང༌། །ཀུན་ཏུ་
ཐོས་ལྡན་འཇིག་རྟེན་ན། །ཐམས་ཅད་གཡོགས་ཏེ་ཀུན་ཏུ་བཞུགས། །ཞེས་སོ། །དེ་ལ་རྣལ་འབྱོར་ཆེན་པོའི་འབྲས་བུའི་ཁྱད་པ ར་ཡན་ལག་བདུན་གྱི་སྐུ་སྟེ། རྒྱུ་ཡན་ལག་བདུན་ལྡན་དུ་གནས། ལམ་ཡན་ལག་བདུན་ལྡན་དུ་
601

ཉམས་སུ་བླང་བས། འབྲས་བུ་ཡན་ལག་བདུན་ལྡན་མངོན་དུ་བྱེད་པའོ། །དེ་ཡང་དཔལ་ངག་གི་དབང་ཕྱུག་གྲགས་པའི་ཞལ་སྔ་ནས། ལོངས་སྤྱོད་རྫོགས་དང་ཁ་སྦྱོར་བདེ་ཆེན་རང་བཞིན་མེད། །སྙིང་རྗེས་རོས་གང་རྒྱུན་མི་
འཆད་དང་འགོག་པ་མེད། །ཡན་ལག་བདུན་པོ་ཉིད་དང་ལྡན་པའི་སངས་རྒྱས་བསྒྲུབ་བྱ་འདི། །བདག་འདོད་ཚད་མས་ཡོངས་དགོས་བློ་ཅན་རྣམས་ཀྱང་བསྔགས། །ཞེས་ཏེ། དེ་ལ་རྒྱུའི་དུས་སུ་ཡན་ལག་བདུན་ལྡན་དུ་གནས་པ་
ནི། ལོངས་སྤྱོད་རྫོགས་པའི་ཡན་ལག་ནི། མཚན་དང་དཔེ་བྱད་འོད་དང་འོད་ཟེེར་གྱི་གཞི་རྟེན་མ་ལུས་པ་གནས་པའོ། །ཁ་སྦྱོར་གྱི་ཡན་ལག་ནི། རྩ་ཐམས་ཅད་སྟེང་འོག་ཏུ་ཁ་སྦྱོར་ལ། རླུང་ཐམས་ཅད་ཐབས་ཀྱི་རྒྱུ་བ་དང་
ཤེས ཤེས་རབ་ཀྱི་རྒྱུ་བ་ཁ་སྦྱོར་ཏེ། རྩ་རྣམས་ཐམས་ཅད་མཉམ་སྦྱོར་བས། །མཁའ་འགྲོ་མ་ཡི་དྲྭ་བ་སྡོམ། །ཞེས་བདེ་མཆོག་ལས་གསུངས་སོ། །ཐིག་ལེ་ཨ་ཧཾ་ཁ་སྦྱོར། སེམས་སྣང་སྟོང་ཁ་སྦྱོར་དུ་གནས་པའོ། །བདེ་བས་གང་
བའི་ཡན་ལག་ནི། དང་པོ་སྐྱེས་ཀྱང་ལྷན་ཅིག་སྐྱེས་པའི་དགའ་བ་དང་བཅས་ཏེ་བདེ་བ་སྐྱེས། གནས་ཀྱང་ལུས་སེམས་ཀྱི་ངོ་བོ་བདེ་བ་ཆེན་པོར་གནས། འཆི་བ་ན་ཡང་ལྷན་ཅིག་སྐྱེས་པའི་དགའ་བ་དང་བཅས་ཏེ་བདེ་བར་འཆི་
བས་དུས་གསུམ་དུ་བདེ་བ་སྟེ། ཚོར་བ་ཐམས་ཅད་བདེ་བ་ཆེན་པོའོ། །རང་བཞིན་མེད་པའི་ཡན་ལག་ནི། ལུས་ངག་ཡིད་གསུམ་དབྱེར་མེད་དེ། བདེན་པའང་མ་ཡིན་བརྫུན་པའང་མ་ཡིན་ཏེ་ཅི་ཡང་མ་ཡིན་ཞིང་སྤྲོས་པ་ཐམས་
།བདེ་བས་གང་ཚི
ཀྱེ་རྡོར་ཆོས་སྐོར་

།ཅད་དང་བྲལ་བའོ། །སྙིང་རྗེས་གང་བའི་ཡན་ལག་ནི། སེམས་ཀྱི་གདངས་འགག་པ་མེད་པ་ཅི་ཡང་འཆར་ཞིང༌། དེ་དང་གཉིས་སུ་མེད་པ་རྩ་གནས་ཀྱི་རྟེན་འབྲེལ་ལོ། །མཚན་ཉིད་སྣ་ཚོགས་སུ་
འཆར་བ་ལ་ངོ་བོ་གཉིས་སུ་མེད་པའོ། །རྒྱུན་མི་འཆད་པའི་ཡན་ལག་ནི། དཔེར་ན་ཇི་སྲིད་ཆུ་མ་བསྐམ་པ་དེ་སྲིད་དུ་བརླན་གཤེར་གནས་ལ། དེ་བཞིན་དུ་ཇི་སྲིད་སེམས་གནས་པ་དེ་སྲིད་དུ་ལུས་ངག་ཀྱང་གནས་པས་སོ། །དོན་
༜གྱི་ལུས་ངག་ཡིད་གསུམ་ལ་རྒྱུན་ཆད་མེད་དེ། དུས་ཐམས་ཅད་དུ་ལྷན་ཅིག་ཏུ་གནས་པའོ། །འགོག་པ་མེད་པའི་ཡན་ལག་ནི། ཆོས་ཐམས་ཅད་ཀྱི་མཚན་ཉིད་ཅིར་ཡང་འཆར་བ་ལ་སྟོང་པ་ཕྱོགས་གཅིག་པའི་སེམས་མེད་པ་
དང་། རྐྱེན་གང་གིས་ཀྱང་གཞིག་ཅིང་མེད་པར་བྱར་མེད་པའོ། །དེ་རྣམས་ཀྱི་གནད་ཀྱང་ལམ་ཡན་ལག་བདུན་ལྡན་ཟབ་ཆོས་གཅིག་ཏུ་ཤེས་པར་བྱའོ། །གསུམ་པ་ལུས་འཇིག་པ་རྫོགས་པའི་སངས་རྒྱས་སུ་འཇིག་པ་ནི། ཚེའི་༔
དུས་བྱས་ཏེ་འཆི་བའི་དུས་སུ་རྩ་མདུད་གྲོལ་བ་སྤྲུལ་པའི་སྐུ། ཡི་གེ་རྣམས་ཞིག་སྟེ་ཐིག་ལེ་གཡོ་བ་ལོངས་སྐུ། སེམས་འོད་གསལ་དུ་འཆར་བ་ཆོས་སྐུའོ། །ཕྲ་རགས་ཀྱི་སྣང་བ་དང་རྟོག་པ་ཐིམ་པས་སྤངས་པ་ཕུན་སུམ་ཚོགས་
པ། འཆི་བའི་འོད་གསལ་དོན་དམ་པ་ནི་རྟོགས་པ་ཕུན་སུམ་ཚོགས་པའོ། །འབྱུང་བ་ལྔ་དང་དབང་པོ་ལྔ་ཐིམ་པ་རྒྱལ་བ་རིགས་ལྔ། སེམས་འོད་གསལ་དུ་ཐིམ་པ་རིགས་དྲུག་པ་རྡོ་རྗེ་འཆང་ངོ་། །ཤི་བ་དོན་དམ་པ་ཆོས་
བཅུ་གཅིག་

སྐུ། བར་དོ་ལུས་ལེན་པ་གཟུགས་ཀྱི་སྐུའོ། །དེ་ལྟར་སྐྱེ་བ་དང་འཆི་བ་དང་གནས་པ་གསུམ་ཡང་སངས་རྒྱས་ཡིན་པས་འབྲས་བུའི་ཆོས་ཐམས་ཅད་ཚང་སྟེ། ཡོད་པ་བསྒྲུབས་པ་དང་མེད་པ་ལོགས་ནས་བཙལ་བའམ། ངན་པ་
གཅིག་བཟང་པོར་བཏང་རྒྱུ་མེད་དེ། དུས་གསུམ་ལས་གཞན་དུ་འགྱུར་བ་མེད་པས་རྒྱུ་སེམས་ཅན་གྱི་དུས་ནའང་འབྲས་བུ་སངས་རྒྱས་ཉིད་ཡིན་པས་སོ། །དེ་ཡང་ཀྱེ་རྡོ་རྗེའི་རྒྱུད་ལས། སངས་རྒྱས་མ་ཡིན་སེམས་ཅན་ནི། །
གཅིག་ཀྱང་ཡོད་པ་མ་ཡིན་ནོ། །སྐྱེ་བོ་རྣལ་འབྱོར་མཐར་ཕྱིན་པས། །ང་རྒྱལ་མི་བཅག་མཐོ་མི་འཚམས། །ཀུན་རྫོབ་གཟུགས་སུ་གནས་ནས་ནི། །འདི་དག་བདེ་གཤེགས་རིགས་སུ་འགྱུར། །ཞེས་སོ། །འོ་ན་དེ་ལྟར་གདོད་མ་
ནས་སངས་རྒྱས་ཡིན་ན་ལམ་བགྲོད་ཅི་དགོས་ཤེ་ན། རྩ་རྒྱུད་ལས། སེམས་ཅན་རྣམས་ནི་སངས་རྒྱས་ཉིད། །འོན་ཀྱང་གློ་བུར་དྲི་མས་བསྒྲིབས། དེ་ཉིད་བསལ་ན་སངས་རྒྱས་ཉིད། །ཅེས་སོ། །དེ་ལྟར་སྐུ་གསུམ་གདོད་མ་ཿ
ནས་ལྷན་ཅིག་སྐྱེས་པའི་སངས་རྒྱས་སུ་གནས་པ་ནི། དངོོས་པོའི་གནས་ལུགས་ཏེ་དེ་ལྟར་དུ་རང་ངོ་མ་ཤེས་པས་མ་རིག་པ། དེ་ལ་ལོག་པར་བཏགས་པས་འཁྲུལ་པ་ཡིན་པ་ལ་ཡིན་པར་ངོ་ཤེས་ཤིང་གོམས་པར་བྱེད་པ་ལ་ལམ་
ཞེས་བྱ་ལ། ཀུན་བརྟགས་ཀྱི་འཁྲུལ་པ་རྩ་བ་ནས་དག་ཅིང་ཇི་ལྟ་བའི་རང་གི་མཚན་ཉིད་མངོན་དུ་གྱུར་པ་ནི་འབྲས་བུ་མཐར་ཐུག་ཅེས་བྱའོ།། །།དེ་ལྟར་ཕྱི་ནང་བསྐྱེད་རིམ་རླུང་སྦྱོར་གྱི། །རྣམ་གཞག་ཚད་ལྡན་གོང་མས་
ཀྱེེ་རྡོར་ཆོས་སྐོར་

আ
།གསུངས་པ་ལས། །ལྷག་པར་འཆད་རྒྱུ་བླུན་པོ་བདག་ལ་མེད། །འོན་ཀྱང་གོང་མའི་གསུང་རྣམས་རང་ལུགས་དང༌། །གཞན་ལུགས་དགག་པའི་ལུང་རིགས་མང་ཆེས་པས། །བློ་ཆུང་བདག་འདྲས་
རྟོགས་པར་མི་འགྱུར་ལ། །དེ་ཕྱིར་སྔོན་བྱོན་མཁས་པའི་གསུང་རྒྱུན་དང༌། །ཁྱད་པར་བཀའ་དྲིན་མཉམ་མེད་བླ་མ་རྗེ། །དཀོན་མཆོག་མཚན་ཅན་གསུང་གི་ཟེགས་མ་རྣམས། །འཐོར་བ་སྡུད་དང་རང་ཉིད་དྲན་གསོ་དང༌། །ཟབ་
ལམ་རྡོ་རྗེ་ཐེག་ལ་མོས་པ་ཡི། །སློབ་བུ་རྣམས་ལ་ཕན་ཕྱིར་འདི་བྲིས་སོ། །གཞན་དུ་ཐ་སྙད་ཚུལ་ལ་ཞེན་པ་དང༌། །རྟོག་གེའི་བློ་ཅན་རྣམས་ལ་འདི་མི་མཁོ། །ཐོས་ཀྱང་སྔགས་ཀྱི་ཚུལ་ལ་རྨོངས་པ་ཡི། །ཉན་ཐོས་སྤྱོད་ཚུལ་
འཛིན་ལ་ཅི་བྱར་ཡོད། །ཚུལ་འདི་དང་པོ་རྫོགས་པའི་སངས་རྒྱས་དང༌། །བར་དུ་རྒྱ་གར་གྲུབ་པའི་དབང་ཕྱུག་དང་། །ཐ་མར་གངས་ཅན་ཁྲོད་འདིར་ས་སྐྱ་པའི། །ངེས་དོན་གསང་བའི་མཛོད་འཛིན་ཀུན་དགའི་ཞབས། །དེ་དང་ཕྱི
དེ་སྲས་བརྒྱུད་པར་བཅས་རྣམས་ཀྱི། །ལེགས་བཤད་ཀུ་མུད་འབྱེད་པའི་འོད་བརྒྱ་འདི། །བདག་བློས་མ་ཡིན་ཡོངས་འཛིན་མཁས་གྲུབ་དང༌། །མཁའ་འགྲོ་རྣམས་དང་ཞིང་སྐྱོང་ཆེན་པོ་སོགས། །ཐུགས་རྗེ་བྱིན་རླབས་ནུས་མཐུ་
ལྡན་རྣམས་ཀྱིས། །བུ་བཞིན་བསྐྱངས་པས་ལེགས་བཤད་འདི་བྲིས་སོ། །འདི་ཡི་རྒྱབ་རྟེན་རྒྱུད་དང་རྒྱ་གཞུང་དང༌། །གོང་མའི་གསུང་དང་ཁྱད་པར་ཟླ་ཟེར་དང༌། །ཀྱེ་རྡོར་རྣམ་བཤད་ལུས་དཀྱིལ་རྩོད་སྤོང་དང༌། །ཆོས་ཀྱི་རྒྱལ་

909
པོའི་གསུང་རབ་མཐའ་དག་རྣམས། །རྣམ་བཤད་འདི་ཡི་རྒྱབ་རྟེན་ཚད་མ་ཡིན། །ལེགས་པར་མ་སྦྱངས་བློ་ནུས་ཆུང་བ་ཡིས། །མ་གོ་མ་རྟོགས་ལོག་པར་བཤད་ལ་སོགས། །ཉེས་ཚོགས་གང་མཆིས་བླ་མ་ལྷར་བཅས་དང༌། །
སྟོབས་འཕྲོག་ནག་པོ་ལ་སོགས་སྲུང་མ་ཡིས། །བཟོད་པར་མཛད་ནས་མཆོག་དང་ཐུན་མོང་གི། །དངོས་གྲུབ་སྩོལ་ཞིང་བར་ཆད་བསྲུང་དུ་གསོལ། །གཞན་ཡང་འདི་ལ་ཉེས་ཚོགས་མཆིས་གྱུར་ན། །རིང་དུ་སྦྱངས་དང་བསམ་
བྱུང་རིགས་པ་ལྡན། །བསྒོམས་བྱུང་གྲུབ་པ་བརྙེས་རྣམས་བཟོད་པར་མཛོད། །དེ་ལས་གཞན་དུ་ཚེ་འདིའི་ལྟོ་ཆོས་དང༌། །ཐ་སྙད་ཕྲན་གྱིས་རང་བློ་དྲེགས་པ་དང༌། །ཚིག་ཕྲེང་འཛིན་པའི་རྟོག་གེས་སྨད་གྱུར་ན། །ཆག་པས་
གས་ལ་སྨོད་དང་མགྲོན་བུ་ཡིས། །བརྒྱན་པས་གསེར་གཡུས་མཛེས་ལ་འཕྱ་བ་བཞིན། །ཚུལ་དེ་ཉིད་ལ་བ་སྤུ་གཡོ་མི་འགྱུར། །འདི་སྦྱར་བྱེད་པ་དཔལ་ལྡན་ས་སྐྱར་སྐྱེས། །ལས་དཀར་མཐུ་ཡིས་ཨེ་ཝཾ་གནས་སུ་སླེབ། །དམ་
པས་རྗེས་བཟུང་སྡོམ་གསུམ་བཀའ་དྲིན་ནོས། །ཁ་ཟེགས་བསྡུས་པའི་བཤད་པ་མི་ཤེས་ཀྱང༌། །བླ་མའི་དྲིན་ལས་ངེས་དོན་ནོར་བུ་རྙེད། །དད་ལྡན་རྣམས་ལ་སྟེར་སེམས་ཆེར་ལྡན་པས། །ཤཱཀྱའི་དགེ་སློང་དཀོན་མཆོག་དཔལ་
ལྡན་གྱིས། །བསྟན་དང་བསྟན་པའི་བདག་པོ་བསྟན་འཛིན་སོགས། །ཡོངས་འཛིན་ཡོངས་ཀྱི་བདག་པོས་ཡོངས་བཟུང་ཕྱིར། །ལེགས་བཤད་ལེགས་པར་བཤད་པའི་ལེགས་བྱས་འདི། །འདྲེན་མཛད་འདྲེན་པ་བཟང་པོ་འདྲེན་
ཀྱེ་རྡོར་ཆོས་སྐོར་

আ
།མཆོག་གིས། །བཀའ་དྲིན་བཀའ་ཡི་ཅོད་པན་བཀའ་བཞིན་འཛིན། །མཁས་མང་མཁས་པའི་བཞེད་དོན་མཁས་འདོད་ན། །ངེས་དོན་ངེས་པའི་གཏེར་འདི་ངེས་པར་ལོངས། །དེ་སྐད་སྨྲ་བ་སྣ་ཚོགས་
ཆུ་རྟ་ལོ། །རྒྱ་གར་དབྱར་འབྲིང་ཆུ་སྟོད་ཟླ་བ་ཡི། །མཁའ་འགྲོ་འདུ་བའི་གྲལ་ཚེས་བཅོ་ལྔ་ལ། །དྲང་སྲོང་ཕུར་བུ་རྒྱལ་གྱི་ཁྲིར་བཞུགས་ཚེ། །དཔལ་ལྡན་ས་སྐྱའི་སྐྱེས་མཆོག་འཁྲུངས་པའི་གནས། །རྩེ་གདོང་བསམ་གཏན་
༦འཕེལ་རྒྱས་གནས་སུ་བྲིས། །ཞེས་པ་ནི་སྙོམས་ལས་པས་རང་དང་སྐལ་བ་མཉམ་པ་འགའ་ཞིག་ལ་ཕན་སེམས་དང་། རིགས་དང་ཡོན་ཏན་ལྡན་པའི་དད་ཅན་གྱི་སློབ་མ་རྣམས་ལ་ཕན་པའི་ཕྱིར། རྒྱུད་དང་རྒྱ་གཞུང༌། ཁྱད་པར་
དཔལ་ལྡན་ས་སྐྱའི་རྗེ་བཙུན་གོང་མའི་ས་པཎ་གྱི་རྒྱུད་འཛིན་དམ་པ་རྒྱལ་བ་ཡང་དགོན་ཐུགས་ཀྱི་རྡོ་རྗེ་རྒྱལ་མཚན་དཔལ་བཟང་པོ་སྟེ་ས་པཎ་གྱི་དངོས་སློབ་ཡིན་ཟེར་པའི་རྡོ་རྗེ་ལུས་ཀྱི་སྦས་བཤད་དང༌། རྗེ་ཀུན་དགའ་བཟང་པོས་
མཛད་པའི་ཟླ་ཟེར་དང་། ལུས་དཀྱིལ་རྩོད་སྤོང༌། ཀུན་མཁྱེན་བསོད་ནམས་སེང་གེས་མན་ངག་རྣམ་བཤད། ཆོས་ཀྱི་རྒྱལ་པོའི་གོང་མའི་དགོངས་རྒྱན་དང་མཛེས་རྒྱན་སོགས་ལས་བཏུས་ཏེ་བགྱིས་པའོ།།
།།འདིར་སྨས་
པ། སྐལ་ལྡན་འགྲོ་རྣམས་དལ་འབྱོར་ལུས་ཐོབ་ཚེ། །སྐལ་ངན་ཟོག་པོའི་རྗེས་སུ་མི་འཇུག་པར། །སྐལ་བཟང་དུས་ཀྱི་འདྲེན་པ་ས་སྐྱ་པའི། །སྐལ་བར་མཚམས་པའི་ཆོས་འདི་འཕེལ་གྱུར་ཅིག །འདི་ཐོས་འདི་འཛིན་འདི་དོན་
བཅུ་གསུམ་བྱོན།
607

809
ཅན ཐམས ཅད ཡིན མེད པར
བསྒོམ་པ་དང༌། །འདི་ལ་མོས་པའི་བློ་ཅན་མ་ལུས་པ། །འདི་དོན་མ་རྟོགས་བར་དུ་བསྲུང་བ་དང༌། །འདི་ཉིད་སྤེལ་བ་གཉན་མགོན་ཆེན་པོས་མཛོད། འདི་བསྒྲུབས་པ་ལས་བྱུང་བ་ཡི། །དགེ་བའི་རྩ་བ་གང་ཐོབ་པ། །དེས་ནི་
སྐྱེ་བོ་ཐམས་ཅད་ཀྱིས། །བདེ་གཤེགས་ཤེས་རབ་ཐོབ་པར་ཤོག །སེམས་ཅན་ཐམས་ཅད་བདེར་གྱུར་ཅིག །སེམས་ཅན་ཐམས་ཅད་སྐྱོན་མེད་པར། །གང་གི་རེེམ་གྱིས་གྲོལ་འགྱུར་བ། །དེ་ཡིས་སངས་རྒྱས་མྱུར་ཐོབ་ཤོག །
འགྲོ་བའི་སྡུག་བསྔལ་སྨན་གཅིག་པུ། །བདེ་བ་ཐམས་ཅད་འབྱུང་བའི་གནས། །བསྟན་པ་རྙེད་དང་བཀུར་སྟི་དང༌། །བཅས་ཏེ་ཡུན་རིང་གནས་གྱུར་ཅིག །གྲོང་ཁྱེར་སུམ་འཇིག་ཐུབ་བསྟན་གྲོང་ཁྱེར་སྐྱོངས། །འཇིགས་རུང་
ཞལ་གདངས་གད་བརྒྱངས་འཇིགས་རུང་སྒྲོགས། །དཔུང་ཆེན་ནུས་མཐུས་བདུད་ཀྱི་དཔུང་ཆེན་འཇོམས། །བསྟན་སྲུང་རྣམས་ཀྱིས་བསྟན་པ་འདི་སྲུངས་ཤིག །དགེའོ། །དགེའོ། །དགེའོ།། "
ཀྱེ་རྡོར་ཆོས་སྐོར་